טסלה מודל Y

טסלה מודל Y (באנגלית: Tesla Model Y) היא מכונית חשמלית קומפקטית במרכב קרוסאובר, בעלת שבעה מקומות ישיבה, שמיוצרת על ידי טסלה משנת 2020. היא הוצגה במרץ 2019, והייצור החל במפעל בפרימונט בינואר 2020. במרץ 2020 החלו המשלוחים ללקוחות. המודל Y הוא "אח קטן" למודל X.

זהו הדגם השני שמבוסס בעיקרו על הטסלה מודל 3, כ-75% חלקים מהמודל Y הם של המודל 3.

בשנת 2023 המודל הפך לדגם הנמכר ביותר בעולם.<ref name=":0">Juan Felipe Munoz, [https://www.motor1.com/news/706258/tesla-model-y-worlds-top-selling-vehicle-2023/ Tesla Model Y Is The World's Best-Selling Vehicle For 2023] באתר [https://www.motor1.com/ www.motor1.com]</ref>
מבט קדמי

== היסטוריה ==
בשנת 2013 הגישה טסלה בקשה לסימן מסחרי "מודל Y". בשנת 2015 רמז אילון מאסק על המודל Y. ביוני 2018 חשף מאסק תמונה ראשונית למודל Y ואת תאריך החשיפה הרשמית. מאסק חשף בשנת 2017 שאת המודל Y לא יוצר במפעל בפרימונט כי אין בו מספיק מקום. בנובמבר 2019 חשפה טסלה כי המודל Y יהיה הראשון שיבנה במפעל גיגה ברלין החדש. הייצור הראשוני של המודל Y במפעל גיגה שאנגחאי בסין החל בדצמבר 2020, ומתוכננים 250,000 יחידות שיבנו במפעל בסין בשנת 2021.

בינואר 2021 החלה טסלה בשיווק המודל Y בסין ומכרה בתוך שישה ימים את הכמות שתוכננה (הכמות לא ידועה) לרבעון הראשון של 2021.

בשנת 2023 המודל היה לדגם הנמכר ביותר בעולם, ובכך עקף את טויוטה קורולה ששלטה עד אז בשוק העולמי.<ref name=":0" /><ref></ref>

== מפרט טכני ==
מבט צדדי
טסלה לא חושפת פרטים רבים על מודל Y. הגרסאות המוצעות:
* RWD: גרסת הטווח הקצר, עם טווח נסיעה חשמלי של 393 קילומטר (בתקן EPA). היא מאיצה מ-0 ל-100 קילומטר לשעה בתוך 5.3 שניות ומגיעה למהירות מרבית של 217 קילומטר לשעה. מחירה בארצות הברית עומד על 43,190 דולר.
* AWD: גרסת הטווח הארוך, עם טווח נסיעה חשמלי של 541 קילומטר (בתקן WLTP). היא מאיצה מ-0 ל-100 קמ"ש בתוך 4.8 שניות ומגיעה למהירות מרבית של 217 קמ"ש. מחירה בארצות הברית עומד על 51,190 דולר. עדכון תוכנה בעלות של 2,000 דולר מאפשר שיפור ההאצה מ-0 ל-100 קילומטר לשעה ל-4.3 שניות, תוך הורדת הטווח ל-480 קילומטר.
* פרפורמנס: גרסת הביצועים, עם טווח נסיעה חשמלי של 488 קילומטר (בתקן EPA). היא מאיצה מ-0 ל-100 קמ"ש בתוך 3.5 שניות ומגיעה למהירות מרבית של 250 קילומטר לשעה. מחירה בארצות הברית עומד על 61,190 דולר.

טסלה הייתה אמורה להציג גרסת RWD ארוכת טווח מופחתת ביצועים, אך היא בוטלה.

== משאבת חום ==
מודל Y היא המכונית הראשונה של טסלה המשתמשת במשאבת חום לחימום תא הנוסעים, בדומה לכלי רכב מוקדמים יותר של יצרנים אחרים, כדוגמת ניסאן ליף, ב.מ.וו i3, יגואר I-פייס, אאודי אי-טרון וקיה נירו. משאבת החום של מודל Y יכולה לייעל ב-300% את צריכת האנרגיה במזג אוויר קר, לעומת שימוש במנוע החשמלי לחימום תא הנוסעים. השימוש במשאבת חום הפך את מודל Y לדגם החסכוני מבין דגמי טסלה, כיוון שמכוניות חשמליות שלא משתמשות במשאבת חום יכולות לאבד 40% ויותר מטווח הנסיעה שלהם במזג אוויר קר, עקב צריכת החשמל מהסוללה לצורך חימום תא הנוסעים.

לדברי אילון מאסק, משאבת החום היא אחד השינויים בהשוואה למודל 3.

== ייצור ==
מודל Y בניו יורק, מבט אחורי
טסלה הודיעה כי תייצר את מודל Y במפעל גיגה נבדה יחד עם סוללות הרכב, וההרכבה הסופית תתקיים במפעל טסלה בפרימונט. חודשיים לאחר מכן, במאי 2019, אישרה טסלה כי בכוונתה לעכב ייצור של דגמי טסלה אחרים במפעל בפרימונט כדי לפנות מקום למודל Y, מאוחר יותר, הודיעה טסלה כי מודל Y יבנה גם במפעל גיגה שאנגחאי שבסין, וגם במפעל גיגה ברלין שבגרמניה.

בנובמבר 2020 חתמה טסלה על הסכם עם חברת LG Chem המייצרת סוללות ליתיום-יון, שתספק את הסוללות למודל Y שמורכב בסין.

==מכירות==
בשנת 2022 נמכרו 759,000 מכוניות מדגם מודל Y, דבר שהעמיד את המכונית במקום הרביעי ברשימת המכוניות הנמכרות בעולם באותה שנה. בשנת 2023 הדגם הפך למכונית הנמכרת ביותר בעולם, ובכך עקף את טויוטה קורולה ששלטה עד אז בשוק העולמי.<ref name=":0" />

== ראו גם ==
* מכונית חשמלית
* טסלה מודל X
* טסלה מודל 3

== קישורים חיצוניים ==

* 
* [https://www.auto.co.il/article/131906-world-news טסלה מציגה מודל Y - השיווק יחל עוד יותר משנה], באתר אוטו, 17 במרץ 2019

== הערות שוליים ==

Y
קטגוריה:מכוניות חשמליות
קטגוריה:קרוסאובר
קטגוריה:כלי רכב המורכבים בגרמניה
קטגוריה:כלי רכב המיוצרים בסין
קטגוריה:דגמי מכוניות שהושקו ב-2019